מסע בין כוכבים: עולמות חדשים ומשונים

מסע בין כוכבים: עולמות חדשים ומשונים (באנגלית: Star Trek: Strange New Worlds) היא סדרת טלוויזיה אמריקאית בזיכיון "מסע בין כוכבים", שהפקתה החלה בשנת 2020, ועלתה לשידור ב-5 במאי 2022 בשירות הזרמת מדיה פרמאונט+. הסדרה מהווה ספין אוף לסדרה "מסע בין כוכבים: דיסקברי" ופריקוול ל"מסע בין כוכבים: הסדרה המקורית", ומתמקדת בספינת החלל "אנטרפרייז" NCC-1701, תחת פיקודו של קפטן כריסטופר פייק, שפיקד על הספינה בין רוברט אפריל לג'יימס קירק. אנסון מאונט, רבקה רומיין ואית'ן פק – שגילמו את דמויותיהם של כריסטופר פייק, מספר אחת וספוק בהתאמה, בעונתה השנייה של "מסע בין כוכבים: דיסקברי" ובמספר פרקים בסדרה "מסע בין כוכבים: מסעות קצרים" – שבים לגלם את דמויותיהם בסדרה זו. ה"אנטרפרייז" תחת פיקודם של פייק כקפטן ומספר אחת כסגניתו, הופיעה לראשונה בפרק "The Cage" משנת 1964, שהיה הפיילוט הראשון לסדרה המקורית, ולא נבחר להפקה. בעונתה הראשונה של הסדרה המקורית (1966) נעשה שימוש בחומרים ששימשו לפיילוט הראשון, בפרק כפול ששמו "The Menagerie", וכך התקבעו פייק ומספר אחת לראשונה בקאנון של מסע בין כוכבים כמי שפיקדו על ה"אנטרפרייז" לפני ג'יימס קירק וספוק כסגנו. עד שנת 2019 לא זכתה דמותו של פייק להופיע על המסך הקטן פעם נוספת (אם כי ברוס גרינווד גילם את דמותו בסרטי הקולנוע סטארטרק והמשכו, המתקיימים במציאות חלופית, ולא ביקום הראשי של הזיכיון), ומלבד אזכורים בודדים ושוליים לא הוזכרה כלל. בשנת 2019, בעונתה השנייה של "דיסקברי", חזרה לראשונה דמותו למסך הקטן, הפעם בגילומו של אנסון מאונט, יחד עם מספר אחת בגילומה של רבקה רומיין וספוק כקצין מדעים צעיר, בגילומו של אית'ן פק. הופעתו של מאונט בתפקיד פייק הייתה כה משכנעת ומוצלחת לדעת מעריצי הזיכיון, עד שבמהרה החל קמפיין מעריצים במדיות החברתיות שקרא למפיקי הזיכיון להפיק סדרת ספינאוף בכיכובו. מאונט הביע את רצונו לחזור ולגלם את דמותו של פייק, ומיד אחריו הודיעו גם רומיין ופק שישמחו לשוב ולגלם את דמויותיהם בסדרה החדשה, אם תופק. במהלך חודש אפריל 2019, מסר אלכס קורצמן, מפיק העל של הזיכיון, כי "קריאת המעריצים נשמעה" וכי הרשת והוא בודקים כיצד להפיק את הסדרה. בדיעבד התברר כי מי שהפך בהמשך לאחד ממפיקי העל של הסדרה, עקיבא גולדסמן, הצטרף לצוות ההפקה של "דיסקברי" מתוך הבנה שגויה לפיה הסדרה תתמקד ב"אנטרפרייז" בפיקודו של פייק. כשגילה שזה לא המצב, החל מפציר בצוות ההפקה לשלב את ה"אנטרפרייז" של פייק בסדרה, מה שהוביל להופעה הראשונית בסצנת הסיום של עונתה הראשונה של "דיסקברי", ולליהוקם בעונתה השנייה. גולדסמן ציין שמרגע שהשלושה הופיעו בעונתה השנייה של "דיסקברי" ברור היה לו שסדרת ספינאוף בכיכובם היא עניין של זמן. בדצמבר 2019, במהלך כנס מעריצים, דיווח רוד רודנברי, בנו של יוצר הסדרה ואחד מצוות ההפקה של הסדרות השונות, כי החלה עבודה ראשונית על סדרה בכיכובו של כריסטופר פייק. במאי 2020 התפרסמה ידיעה ראשונה לפיה הסדרה החלה בתהליך הפקה, וכי שמה יהיה "מסע בין כוכבים: עולמות חדשים ומשונים". ב-15 במאי 2020, הוכרזה הסדרה רשמית באתר האינטרנט של הזיכיון. ערך מורחב – מסע בין כוכבים: עולמות חדשים ומשונים - דמויות במהלך מגפת הקורונה התראיין קורצמן וסיפר כי למרות המגפה והעובדה שאנשי צוות ההפקה וצוות הכותבים אינם יכולים להיפגש פיזית, הרי שהם מקיימים פגישות שוטפות באמצעות שיחות וידאו, וציין שניצלו את התקופה על מנת לסיים את כתיבת העונה הראשונה של הסדרה. עוד ציין קורצמן בראיון שצילומי הסדרה יחלו בשנת 2021. בחודש אוגוסט 2020 סיפר קורצמן בראיון שהסדרה תהיה אפיזודיאלית, ולא סיריאלית, בדומה ל"סדרה המקורית" ול"הדור הבא", ובשונה מרוב סדרות הזיכיון שיצאו מאז שנת 2017 כמו "דיסקברי" ו"פיקארד". בראיון סיפר קורצמן שהפרקים יעמדו בפני עצמם, אך הדמויות עצמן יתפתחו לאורך הסדרה, שעונתה הראשונה תורכב מעשרה פרקים. בנוסף מסר קורצמן שהסדרה תהיה אופטימית, ברוח הסדרות המקוריות. באמירה זו התייחס קורצמן לביקורת של חלק מהמעריצים על "דיסקברי" שמציגה לדבריהם עתיד דיסטופי, שונה לחלוטין מהחזון של ג'ין רודנברי בסדרות המקוריות. בחודש דצמבר 2020 החלו להתפרסם ידיעות שונות לפיהן החל תהליך קדם ההפקה של הסדרה. בין השאר פורסמה מודעה לפיה הפקת הסדרה מחפשת חווה גדולה שכוללת אורווה לצורך צילומים, באזור שבו מצולמת הסדרה בקנדה. כמו כן החלו להתפרסם תמונות מקנדה לפיהן החלו מבחני צילום והקלטה ראשוניים, גם כן בקנדה. בראיון שנערך באוקטובר 2020 עדכן קורצמן על הקשיים שיוצרת מגפת הקורונה באתרי הצילומים, ההכרח לעבוד בקפסולות, ציוד המיגון הנדרש ולאור זאת עלויות ההפקה הגבוהות, שעלו בכ-300–500 אלף דולר לכל פרק. הוא עדכן כי לאור זאת נראה שעונותיהן של חלק מהסדרות שתוכננו במקור ל-13 פרקים (כפי שהיה מקובל במועד השידור) יקוצרו ל-10 פרקים. באמצע חודש פברואר 2021 פרסם אית'ן פק תמונה של שלג באונטריו שבקנדה, מה שהוליד ספקולציות לפיהן הגיע לעיר במטרה להשתתף בצילומי הסדרה. ימים ספורים לאחר מכן הוכרז כי לאחר עיכובים שנבעו ממגפת הקורונה בקנדה, הרי שצילומי הסדרה צפויים להתחיל במהלך אותו השבוע. ב-12 במרץ הוכרז רשמית על תחילת הפקת הסדרה. ב-11 ביולי עדכן כוכב הסדרה, אנסון מאונט, כי צילומי הפרק האחרון החלו. עקב מגפת הקורונה שהתחוללה במהלך צילומי העונה, לא ניתן היה לצלם חלק מהסצנות במיקומים שנקבעו. לאור זאת השתמשה ההפקה בטכנולוגיית AR Wall חדשנית, במסגרתה מוקם על במת הצילום באולפן מסך LED ענק שמקרין את הרקע המבוקש. מלבד חברי הצוות שלוהקו מראש (פייק, מספר אחת וספוק) החל ליהוק לדמויות נוספות בסדרה. לאחר ההודעה על הסדרה, החל קמפיין מעריצים שקרא להפקה ללהק את ג'פרי קומבס לתפקיד ד"ר פיליפ בויס שגולם במקור על ידי השחקן ג'ון הויט בהופעה יחידה בפיילוט הראשון של הסדרה המקורית, ובצילומי הארכיון ששולבו בפרק הכפול "The Menagerie". קומבס נחשב בעיני המעריצים לאחד משחקני טרק האהודים ביותר, וגילם מספר רב של דמויות בסדרה, ביניהן דמויות כמו ואיון וקומנדר שרן שהיו אהודות במיוחד. בראיון בנושא מסר קומבס שלצערו לא נראה לו שהדבר יקרה מכיוון שהמעריצים והאולפנים אינם רואים תמיד עין בעין. הדבר התפרש בתחילה כחוסר עניין מצידו של קומבס לגלם את התפקיד, אך לאחר מכן הובהר כי קומבס עצמו מעוניין וישמח לגלם את בויס, אך להערכתו האולפנים יתעלמו במקרה זה מבקשות המעריצים. עם זאת, כשההפקה החלה לחפש שחקנים לתפקידים נוספים בסדרה, לא הופיעה דמותו של ד"ר בויס ברשימת הדמויות לליהוק. בחודש מרץ 2021 הוכרז רשמית שההפקה החלה, ובד בבד הוצגו יחד עם שלושת השחקנים הידועים גם חמישה שחקנים ראשיים נוספים שיגלמו את חמש הדמויות שמבחני הבד להן פורסמו קודם לכן. בפרסום הראשונה של מבחני הבד תוארו חמש הדמויות כביודאן, רופא הספינה, ואיש אמונו וסודו של קפטן פייק. מאחר שתואר כחבר צוות מהסדרה המקורית וכגבר שחור, הסיקו המעריצים שמדובר על ד"ר מ'בנגה ששמו הפרטי מעולם לא נאמר בסדרה, דבר שהתברר בהמשך כנכון. כמו כן פורסם התפקיד של מילר, אחות הספינה, שתוארה כהרואית, מקסימה, בעלת מחשבה חופשית ו"הלב הפועם" של המרפאה. בדיעבד התברר שמדובר בדמותה של האחות כריסטין צ'אפל. תפקיד נוסף של יבואה, שתוארה כקצינה טרייה שסיימה את האקדמיה, לינגוויסטית בעלת כישרון לשפות התברר בסופו של דבר כתפקיד של הצוערת ניוטה אוהורה. בנוסף פורסמו התפקידים אורטגס, קצינה ותיקה, חכמה, משעשעת ותחרותית (בהמשך נחשף ששמה המלא הוא אריקה אורטגס) ולא'אן, ראש מערך האבטחה של ה"אנטרפרייז" שתוארה כסובלת מהפרעת דחק פוסט טראומטית. בהמשך נחשף שם משפחתה, נוניאן סינג, המרמז לקשר לחאן נוניאן סינג, כפי שאכן אושר בסופו של דבר. השחקן ברוס הוראק מגלם את דמותו של המר, קצין איינארי, תת-מין של האנדוריאנים שאחד ממאפייניהם הוא עיוורון. הוראק עצמו איבד בילדותו למעלה מ-90% מהראייה שלו כתוצאה ממחלת הסרטן. העונה הראשונה החלה את שידוריה ב-5 במאי 2022. כמו שאר סדרות הזיכיון מאז 2017, שודרה גם סדרה זו בשירות פרמאונט+ בארצות הברית. בקנדה שודרה הסדרה בערוץ המדע הבדיוני של רשת CTV. ב-18 בינואר 2022 פורסם כי הסדרה חודשה לעונה שנייה עוד בטרם החלו שידורי העונה הראשונה. צילומי העונה השנייה החלו ב-1 בפברואר, והסתיימו ב-1 ביולי. ב-15 במרץ פורסם כי בעונתה השנייה של הסדרה יצטרף לצוות השחקנים השחקן פול וסלי שיגלם את דמותו של ג'יימס קירק. בסופו של דבר הופיע וסלי כקירק (מציר זמן חלופי) כבר בפרק האחרון של העונה הראשונה. ב-24 ביולי, במהלך כנס קומיק-קון, סן דייגו, הוכרז כי באחד מפרקי העונה יתקיים קרוסאובר במסגרתו יפגוש צוות ה"אנטרפרייז" בבקט מארינר ובראד בוימלר שיגולמו על ידי טואוני ניוסם וג'ק קווייד. הפרק ישלב אנימציה ולייב אקשן. ב-8 בספטמבר, "יום מסע בין כוכבים", הוכרז כי לעונה השנייה תצטרף השחקנית קרול קיין בתפקיד פליה, המהנדסת הראשית החדשה, שתחליף את המר, שנהרג בסוף העונה הראשונה. ב-2023 הוכרז כי השחקנים נואה למנה ואדלייד קיין יצטרפו גם הם לצוות שחקני העונה השנייה, בתפקידים שטרם הוכרזו. שידורי העונה החלו ב-15 ביוני 2023. במהלך אירועי קומיק-קון סן דייגו 2023 הוכרז כי הפרק התשיעי בעונה השנייה, "Subspace Rhapsody", יהיה פרק המחזמר הראשון בתולדות הזיכיון. הפרק יכלול עשרה שירים מקוריים שנכתבו על ידי קיי הנלי וטום פולס, וכן גרסת מחזמר לפתיח של הסדרה. במהלך אירוע שנערך במכון הטכנולוגי של מסצ'וסטס עדכן עקיבא גולדסמן שאף על פי שעדיין לא יצאה הודעה רשמית בנושא, הסדרה חודשה לעונה שלישית וצילומיה החלו. הפקת העונה נעצרה חודשיים לאחר מכן, כמו הפקות רבות אחרות בארצות הברית, עקב שביתת התסריטאים, ובהמשך גם שביתת השחקנים. צילומי העונה החלו בדצמבר 2023, וצפויים להסתיים במאי 2024. הסדרה צברה תוך זמן קצר פופולריות רבה בקרב מעריצי בזיכיון, והחליפה הלכה למעשה את "דיסקברי" כספינת הדגל של גלגולו הנוכחי של הזיכיון. בין השאר הופיעה דמותו של קפטן פייק בפרסומות שונות לשירות פרמאונט+, לרבות בפרסומת ששודרה בסופרבול LVII. עם סיום העונה הראשונה פרסם האתר "IGN" ביקורת שהגדירה את העונה הראשונה כ"יצירת מופת" ונתנה לה ציון 10/10. המבקר ציין שהסדרה הצליחה לתפוס מחדש את ההנאה שבסדרה המקורית באופן שכלל לא ידענו שחסר לנו עד הגעתה של הסדרה הזו. הוא הגדיר את הסדרה כמרגשת, מלאת רגשות, מצחיקה ולפעמים אף מפחידה. גבול אחרון שגם בנוי בצורה קלאסית וגם חדש לחלוטין, מלא דמויות נהדרות שזוכות כולן לחלק הוגן בפעילות המתרחשת בסדרה. הוא ציין שהסדרה הזו מביאה את הזיכיון לעשות סיבוב מלא ולחזור למקורות של לפני 55 שנה, ושמדובר בתוצאה חיובית. גם האתר "Variety" פרסם ביקורת ובה ציין המבקר שהסדרה לקחה את דרך הביניים בין הסדרות האפיזודיות שאפיינו את הזיכיון עד שנות ה-2000 המוקדמות לסדרות הסיראליות שמאפיינות את הזיכיון מאז 2017, בכך שהסדרה כוללת מצד אחד פרקים בעלי עלילה שמתחילה ומסתיימת באותו הפרק, ומצד שני קווי עלילה מתמשכים הנוגעים לדמויות עצמן ונמשכים לאורך העונה כולה. הכותב השווה את הסדרה למנדלוריאן כסדרה שמתבססת על מורשת ארוכת שנים ומצליחה ליצור תוכן מקורי תוך קריצות לעבר של הזיכיון וציין ששתיהן עושות זאת בהצלחה רבה, וציין שהסדרה הפיחה חיים חדשים בזיכיון בן ה-56. לאחר פרסום המועמדויות לאמי פרסם האתר CinemaBlend כתבה ובה ציין שהסדרה עשתה כל מה שניתן בעונה הראשונה, החל מהריגת דמות משמעותית, דרך הפקה מחדש של פרק קלאסי (הכוונה לפרק "A Quality of Mercy" שמהווה מבט מחדש על הפרק "Balance of Terror" מהסדרה המקורית) וכלה בהצגת אנג'ל, נבל/ית חדש/ה ומעניין/ת עם קשרים לסייבוק, אחיו של ספוק, ושהיא הייתה ראויה ליותר מועמדויות מאלו שקיבלה בסופו של דבר. בחודש אוגוסט מסרה פרמאונט שעונתה הראשונה של הסדרה היא הסדרה המקורית הנצפית ביותר שעלתה בשירות הסטרימינג שלה בארצות הברית, ואחת משתי התוכניות המקוריות הנצפות ביותר בבריטניה. פרס המורשת (Legacy Award) מוענק לסדרה שמשתמשת בנכס קיים ואהוב, ומצליחה להעניק לו המשכיות מכובדת, פרשנות מודרנית, מהנה ומשמעותית מבלי להסתמך על נוסטלגיה בלבד בפברואר 2023 יצא לאור הספר "The High Country", הראשון בסדרת ספרים שמלווה את סדרת הטלוויזיה, בדומה לכל יתר סדרות הלייב אקשן בזיכיון שזכו גם הן לסדרות ספרים נלוות. הספר "The Enterprise War" שיצא תחת סדרת ספרי "מסע בין כוכבים: דיסקברי", מספר גם הוא על צוות הסדרה, אך יצא בטרם הוכרזה סדרת הספינאוף. בדצמבר 2022 החלה חברת IDW לפרסם סדרה בת ארבע חוברות שעלילתה מתרחשת בין העונה הראשונה לשנייה, ותספר על עלילותיה של אונה צ'ין-ריילי. צ'ין-ריילי מואשמת על ידי צי הכוכבים בשיפורים גנטיים לא חוקיים, וה"אנטרפרייז", בפיקודו של קפטן פייק, יוצאת לחפש הוכחות לחפותה. מדיה וקבצים בנושא מסע בין כוכבים: עולמות חדשים ומשונים בוויקישיתוף אתר האינטרנט הרשמי של מסע בין כוכבים: עולמות חדשים ומשונים (באנגלית) "מסע בין כוכבים: עולמות חדשים ומשונים", במסד הנתונים הקולנועיים IMDb (באנגלית) "מסע בין כוכבים: עולמות חדשים ומשונים", באתר Rotten Tomatoes (באנגלית) "מסע בין כוכבים: עולמות חדשים ומשונים", באתר Metacritic (באנגלית) "מסע בין כוכבים: עולמות חדשים ומשונים", במסד הנתונים הקולנועיים KinoPoisk (ברוסית) מסע בין כוכבים: עולמות חדשים ומשונים באתר Memory Alpha May 15'th, Star Trek: Strange New Worlds Coming to CBS All Access, StarTrek.com May 12'th, 2020, Exclusive: Captain Pike series well into production while Section 31 spin-off is put on hold, TV News Alex Moreland (May 4, 2022). Star Trek: Strange New Worlds: UK Paramount+ release date, trailer, and cast with Anson Mount and Ethan Peck. National World. Retrieved May 6, 2022 April 15'th, 2019, Anthony Pascale, Anson Mount Responds To Fan Petition Calling For Star Trek Pike Series, TrekMovie.com April 19'th, 2019, Alex Kurtzman Confirms ‘Star Trek: Discovery’ Season 3 Destination, Hears Fans On Pike Series, TrekMovie.com James Hibberd, 'Star Trek' Showrunner Discusses 'Strange New Worlds' Plan, Evolving Q for 'Picard', April 12, 2021, The Hollywood Reporter Star Trek Pike Update Roddenberry Confirms New Series?, Dec 7, 2019, Ketwolski Youtube Channel Daniel Montgomery, ‘Star Trek: Short Treks’ producer Alex Kurtzman hopes his Emmy nomination will lead to more ‘amazing experiments’ (EXCLUSIVE VIDEO INTERVIEW), August 11, 2020, Gold Derby ‘Star Trek: Strange New Worlds’ Returning To Planet-Of-The-Week Stories & TOS Optimism, Says Alex Kurtzman, August 16, 2020, TrekMovie.com [https://www.puslinchtoday.ca/2020/12/10/tv-production-looking-for-filming-sites-in-puslinch/ TV Production Looking For Filming Sites In Puslinch First sightings of production sites in Canada Ken Reilly, Alex Kurtzman Says DISCOVERY Has “Years and Years” Still Ahead; Starting to Map STAR TREK Franchise Out to 2027, October 9, 2020, TrekCore.com Alison Pitt, Star Trek: Strange New Worlds due to start filming at CBS Studios Canada this week, Febuary 15, 2021, Daily Star Trek News James Hibberd, 'Star Trek: Strange New Worlds' Launches Production, Adds 5 Cast Members, March 12, 2021, The Hollywood Reporter Alison Pitt, Anson Mount hints at Star Trek: Strange New Worlds finale: “Old school fans are going to [be VERY excited”], July 11, 2021, Daily Star Trek News Chris Peterson, Get a look at how Star Trek: Discovery and Star Trek: Strange New Worlds are using a giant LED wall for “location” filming, July 19, 2021, Daily Star Trek News Josh Goldman, STAR TREK: STRANGE NEW WORLDS CASTING SERIES REGULARS: EXCLUSIVE, November 27, 2020, The Illuminerdi Actor Jeffrey Combs Responds To Fan Clamor For Him To Play Dr. Boyce On ‘Star Trek: Strange New Worlds’, May 17, 2020, TrekMovie.com Chad Porto, Jeffrey Combs interested in playing Dr. Boyce in Star Trek: Strange New Worlds, June 7, 2020, RedShirtsAlwaysDie.com חשיפת השחקנים הראשיים בסדרה "עולמות חדשים ומשונים", בעמוד הפייסבוק של מסע בין כוכבים, 8 בספטמבר 2021 Peter White, Dominic Patten, Nellie Andreeva, ‘Starfleet Academy’ Series In Works As Paramount+ Looks To Further Expand ‘Star Trek’ Universe, February 1, 2022, Deadline BRUCE HORAK The Star Trek Universe Celebrates 2022 with New Premiere Dates, Season Pickups, January 18, 2022, StarTrek.com June 3, 2021, THE WONDER YEARS, THE BIG LEAP, and THE CLEANING LADY Lead New CTV Series for 2021/22 Season, Bell Media Production Has Wrapped On ‘Star Trek: Strange New Worlds’ Season 2, July 1, 2022, Trekmovie.com Joe Otterson, https://variety.com/2022/tv/news/star-trek-strange-new-worlds-paul-wesley-james-t-kirk-season-2-paramount-plus-1235205962/ ‘Star Trek: Strange New Worlds’ Casts Paul Wesley as James T. Kirk for Season 2 of Paramount Plus Series], March 15, 2022, Variety SDCC 2022: Major Crossover with Star Trek: Strange New Worlds and Star Trek: Lower Decks Announced, July 24, 2022, Star Trek official website ציוץ של Star Trek on Paramount+ ברשת החברתית אקס (טוויטר), 9 בספטמבר 2022 Denise Petski, ‘Star Trek’: ‘Strange New Worlds’ Adds Carol Kane; ‘Prodigy’ Casts Billy Campbell, September 8, 2022, Deadline Jack Trestrail, EXCLUSIVE: New Faces Join Star Trek: Strange New Worlds, January 23, 2023, Trek Central Star Trek: Strange New Worlds to Feature First-Ever Star Trek Musical Episode : SDCC 2023, July 22, 2023, Star Trek ‘Star Trek: Strange New Worlds’ Season 2 Premiere Date And Season 3 Confirmation Imminent, Per Showrunner, March 20, 2023, Trek Movie ‘Star Trek: Strange New Worlds’ Showrunner Confirms WGA Strike Has Delayed Season 3 Production Start, May 25, 2023, Trek Movie Kelsie Gibson, Everything to Know About the SAG Strike and How It Will Affect TV and Movies, July 14, 2023, Peaple Magazine ‘Star Trek: Strange New Worlds’ Director Gives Season 3 Production Milestone Update From The Set, January 24, 2024, TrekMovie Jack Brown, Director Maja Vrvilo shows off episode 2 clapperboard from Star Trek: Strange New Worlds, May 3, 2021, Daily Star Trek News פוסט אינסטגרם של הבמאית סידני פרילנד ציוץ של הבמאית אמנדה מייקל רואו John Orquiola, Strange New Worlds Episode Titles Hint At What Happens In Season 2, May 30, 2023 Lina Morgan, Will ‘Star Trek: Strange New Worlds’ Have A Musical Episode?, June 8, 2023, Bell of Lost Souls John Orquiola, Sorry Discovery, Strange New Worlds Is Already Star Trek's Flagship, March 15, 2023 Scott Collura, Star Trek: Strange New Worlds - Full Season 1 Review, July 7, 2022, IGN Adam B. Vary, Spock, Kirk, Gorn — Oh My! How ‘Star Trek: Strange New Worlds’ Breathed Thrilling New Life Into the 56-Year-Old Franchise, July 14, 2022, Variety Mick Joest, Star Trek: Strange New Worlds Fans Aren't Pleased After First Shot At Major Award Nominations Comes Up Mostly Empty, July 14, 2022, CinemaBlend Scott Snowden, 'Strange New Worlds' is officially the most watched Star Trek show on Paramount Plus, August 12, 2022, Space.com Michael Schneider, Giancarlo Esposito, Quinta Brunson Among Hollywood Critics Association TV Awards Honorees (EXCLUSIVE), July 1, 2022, Variety Kimberly Nordyke, HCA TV Awards: ‘Severance,’ ‘Ted Lasso,’ ‘Dopesick’ Win Top Streaming Awards on Night 2, August 14, 2022, The Hollywood Reporter "'Star Trek: Picard' And 'Strange New Worlds' Pick Up 5 Emmy Nominations". Trek Movie. 12 ביולי 2022. נבדק ב-14 ביולי 2022. {{cite web}}: (עזרה) 2022 50th Anniversary Saturn Awards "Nominations Announced for the 3rd Annual Critics Choice Super Awards honoring Superhero, Science Fiction/Fantasy, Horror, and Action Movies and Series". Critics' Choice Super Awards. 22 בפברואר 2023. נבדק ב-24 בפברואר 2023. {{cite web}}: (עזרה) Erik Pedersen, ‘The Morning Show’ & ‘Succession’ Lead Critics Choice Awards TV Nominations, Deadline, ‏2023-12-05 (באנגלית אמריקאית) Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית) Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית) ‘Star Trek: Strange New Worlds–The Illyrian Enigma’ Comic To Bridge The Gap Between Seasons 1 And 2, September 27, 2022, Trek Movie